  Майя Бывальцева Удмуртиын улӥсьёс Россиын та дыре ортчись «Ми ӵошен» (#МыВместе) акцие пыриськыны быгато. Ужрад улсын коронавирус вӧлмон вакытэ мукет адямиослы юрттыны мылкыд карись кунмуртъёс но огазеяськонъёс понна агрегатор усьтӥськиз. Со сярысь улосвыл тӧролэн но кивалтэтлэн пресс-службазы ивортэ.  сайтын верамын, кызьы но кытын ужрад борды итӥськыны луоз. Котькудӥз аслэсьтыз юрттэтсэ ӵектыны, волнёр луыны, пайдаё ивортодэт тодыны быгатоз. «Предложить помощь» люкетын огазеяськонъёс вераны быгато, мар соос ӵектыны дась – сиён-юонъёс, юрттӥськет но мукет. «Стать волонтёром» люкетын асмылкыдчиос борды итӥськыны но кылдэм югдурын юрттэтлы кулэяськисьёслы сое сётон луонлыкъёс сярысь тодыны луоз. Дышетскем психологъёс телефон пыр юрттэт сётыны быгатозы. Доразы пукыны кулэ луись адямиослы сиён-юонъёс басьтыны но вайыны юрттэт кулэ. Машинаен ветлӥсьёс вузъёсты кыдёкысь ёросъёсы нуыны быгатозы. Со сяна, сайтын ӟеч кичӧлтонъёс но зэмос ужъёс сярысь тодыгы луоз.  Тегъёс: Мерлык Ижкар Удмуртия Россия коронавирус юрттэт волонтёръёс  